దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
తెలగాయ పాలెం
శ్రీ బండ్ల దినేష్:- ఈ గ్రామానికి చెందిన వీరి తండ్రి శ్రీ బండ్ల శివశంకరప్రసాద్, ఆంధ్రప్రదేశ్ రాష్ట్ర కాలుష్య నియంత్రణ మండలిలో ఉన్నతోద్యోగి. తల్లి శ్రీమతి సువర్ణరాణి, వరంగల్ లో సబ్-కలెక్టరుగానూ మరియూ ఒడిషా రాష్ట్రంలో కలహండి జిల్లా కలెక్టరుగానూ పనిచేసారు. శ్రీ దినేష్, ఎం.జి.ఐ.టి.కళాశాలలో కంప్యూటర్ సైన్స్ లో బి.టెక్., చదివినారు. అనంతరం విప్రోలో ఉద్యోగంలో చేరినారు. తల్లిదండ్రుల ప్రాత్సాహంతో సివిల్స్ పరీక్షలు వ్రాయసాగినారు. వీరు ఇటీవల వెలువడిన ఆ పరీక్షలలో ఐదవసారి 270వ ర్యాంక్ సాధించారు. [3]